Covid-19: 'SA moet op vlak 3 bly'; ál minder registreer vir inentings | Maroela Media
Covid-19: 'SA moet op vlak 3 bly'; ál minder registreer vir inentings
Dr. Joe Phaahla, nuwe minister van gesondheid, meen die land moet op vlak 3 van die nasionale inperking bly aangesien die derde golf van Covid-19-infeksies steeds in ons midde is.
Volgens Phaahla sal die departement van gesondheid nie in dié stadium aanbevelings aan die Covid-19-bevelsraad maak dat die inperkingsmaatreëls verslap word nie. "Ons sal aanbeveel dat ons op vlak 3 bly."
Dit is bemoedigend dat daar 'n deurlopende afwaartse neiging in Covid-19-gevalle in die afgelope sewe dae was, het Phaahla gesê en bygevoeg dat Gauteng duidelik die piek van die derde golf bereik het, maar dat daar steeds kommer oor die Wes-Kaap is.
Dié provinsie beleef steeds die meeste daaglikse infeksies, het die meeste aktiewe gevalle asook die meeste hospitaalopnames weens Covid-19.
Volgens Phaahla is die gemiddelde positiwiteitskoers van tussen 19% en 20% vir die afgelope sewe dae steeds te hoog. "Ons is dus steeds ver daarvan om te kan sê dat die derde golf verby is."
Daar word intussen verwag dat daar teen die einde van Vrydag vier miljoen mense sal wees wat ten volle teen Covid-19 ingeënt is. Teen gister is meer as 9,1 miljoen inentings reeds gedoen. In Limpopo is meer as 700 000 mense reeds ten volle ingeënt.
Dr. Nicholas Crisp, adjunk-direkteur-generaal van gesondheid, het gesê daar is genoeg entstofdosisse, van Johnson & Johnson én Pfizer, in die land beskikbaar en dat daar ook voorsiening gemaak is vir nog dosisse om vir die res van die jaar in die land aan te kom.
Volgens Crisp is dit egter teleurstellend dat registrasie vir die inentings besig is om af te neem, met slegs sowat 53 000 mense wat gister vir inentings geregistreer het. Net meer as 9,2 miljoen mense het reeds geregistreer om ingeënt te word.
In die ouderdomsgroep 35 tot 49 jaar het net meer as drie miljoen mense (of sowat 'n kwart van die bevolking) geregistreer om ingeënt te word. Die aantal inentings wat gedoen word, het ook sowat twee weke gelede begin afneem en daal steeds.
Crisp het daarop gewys dat daar 'n vierde golf Covid-19-infeksies gaan wees. "Ons weet nie wanneer nie, ons weet nie hoe erg dit gaan wees nie en ons weet ook nie watter variant dominant gaan wees nie. Ons moet onsself beskerm deur ingeënt te word."
Van 1 September af sal diegene in die ouderdomsgroep van 18 tot 34 jaar ook kan registreer om ingeënt te word.
Conspiracy theory of nie…ek en my man het gegaan vir die inspuiting. As mens sien en hoor hoe naby die covid gevalle en sterftes begin kom aan jou familie, kan ek nie die een wees wat nie myself beskerm nie. Ons het nog jong kinders, en het ook nie 'n mediese fonds nie. So, as die inspuiting beteken dat, sou ek die virus opdoen, en ek kon 'n invloed he dat my simptome "ligter" is, dan reken ek dit was die beter keuse. Gelukkig is dit ook so dat dit elkeen se eie besluit is of hy die inspuiting wil… Lees meer »
Gee my asb net krag….
Glo Jul nog nie Dat als beplan is nie??
Jy moet ingeteken wees om te stem14-13Jy moet ingeteken wees om te stem
Madeleine – Al wat ek weet blanke mense sterf op die stadium teen 'n verskriklike spoed a.g.v Covid, beplan of nie